IMISLab/GreekWikipedia huggingface dataset:
Πέτρος Πετράκης

Ο Πέτρος Πετράκης, ήταν Έλληνας πρώην διεθνής καλαθοσφαιριστής. Αγωνιζόταν στη θέση του σούτινγκ γκαρντ και φόρεσε τη φανέλα του Άρη Θεσσαλονίκης, του Τρίτωνα Αμαρουσίου και της ΑΕΚ, ενώ αγωνίστηκε σε δέκα παιχνίδια με την Εθνική Ελλάδος.

 Ο καταγόμενος από την Κρήτη, Πέτρος Πετράκης, γεννήθηκε στη Θεσσαλονίκη το 1936 και εντάχθηκε στο τμήμα καλαθοσφαίρισης του Άρη το 1951. Έγινε βασικό μέλος των "κίτρινων" το 1954, χρονιά κατά την οποία αποφοίτησε από το δεύτερο γυμνάσιο αρρένων Θεσσαλονίκης, ενώ το 1955 κατέκτησε τη δεύτερη θέση με την ομάδα της Θεσσαλονίκης στο διεθνές τουρνουά του Βιαρέτζιο. Το 1957, αγωνίστηκε με την πανεπιστημιακή Ομάδα Στέλλα Ατζούρα της Ρώμης. Ο Άρης κατέκτησε το πρωτάθλημα Θεσσαλονίκης του 1958, με αποτέλεσμα να προκριθεί στην τελική φάση του πανελλήνιου πρωταθλήματος μετά από εννέα χρόνια. Ο Πετράκης σημείωσε 80 πόντους σε 6 αγώνες, βοηθώντας την ομάδα του να κατακτήσει τη δεύτερη θέση.Την επόμενη χρονιά, οι "κίτρινοι" επανέλαβαν την προσπάθεια τους στη διεκδίκηση του πρωταθλήματος, χάνοντας τον τίτλο σε αγώνα μπαράζ με την ομάδα του ΠΑΟΚ, όπου ηττήθηκε με 58-66. Ο Πετράκης σημείωσε 50 πόντους σε 4 αγώνες, όπως και 45 πόντους στους δύο αγώνες μπαράζ με τον Σπόρτιγκ και τον ΠΑΟΚ. Το 1959 μεταγράφηκε στην ομάδα του Τρίτωνα Αμαρουσίου και ξεκίνησε τη στρατιωτική του θητεία, αγωνιζόμενος και στην εθνική Ενόπλων. Με την ομάδα του Τρίτωνα ισοβάθμησε στην κορυφή του ελληνικού πρωταθλήματος του 1962 με τον Παναθηναϊκό, το Ανατόλια και τον Ηρακλή, κατακτώντας την τρίτη θέση μετά από αγώνες μπαράζ.Την επόμενη χρονιά, ο Τρίτωνας κατέλαβε τη δεύτερη θέση του πανελλήνιου πρωταθλήματος, νικώντας στην τελευταία αγωνιστική τον Παναθηναϊκό με 99-87.Παράλληλα, ο Πετράκης πραγματοποίησε δέκα συμμετοχές με την Εθνική Ελλάδος ανδρών, με κορυφαία του εμφάνιση στη φιλική νίκη κατά της εθνικής Τυνησίας με 44-80 στην Τύνιδα, στις 3 Ιουνίου 1961, όπου σημείωσε 17 πόντους. Το καλοκαίρι του 1964, ο Πετράκης αγωνίστηκε στη Γενεύη και στη συνέχεια υπέγραψε στην ομάδα της ΑΕΚ, με την οποία κατέκτησε το πρωτάθλημα Ελλάδας του 1965.Την επόμενη χρονιά, η ΑΕΚ κατέκτησε εκ νέου το ελληνικό πρωτάθλημα και κατέλαβε την τέταρτη θέση στο κύπελλο πρωταθλητριών Ευρώπης.Η ΑΕΚ παρέμεινε στη δεύτερη θέση του πρωταθλήματος το 1967, επιστρέφοντας στους τίτλους το 1968, κατακτώντας το πρωτάθλημα αλλά και το κύπελλο Κυπελλούχων Ευρώπης, νικώντας τη Σλάβια Πράγας με 89-82, στις 4 Απριλίου 1968.Ο Πετράκης ήταν επιχειρηματίας και έζησε με τη σύζυγο του Μαριλίζ, με την οποία έχει τρία παιδιά. Απεβιωσε στις 23 Ιουνίου 2016. Άρης Δευτεραθλητής Ελλάδας: 1958, 1959 Πρωταθλητής Θεσσαλονίκης: 1958Τρίτων Αμαρουσίου Δευτεραθλητής Ελλάδας: 1963 Τριταθλητής Ελλάδας: 1962ΑΕΚ Πρωταθλητής Ελλάδας: 1965, 1966, 1968 Δευτεραθλητής Ελλάδας: 1967 Κυπελλούχος Ευρώπης: 1968 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004 Πετράκης Πέτρος - Σ.Π.Α.Κ.Ε Πέτρος Πετράκης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Θηλή

Η θηλή (ή ρώγα στην καθομιλουμένη) είναι η προεκβολή στην επιφάνεια κάθε μαστού. Στα θηλυκά, το γάλα ρέει από τους λοβούς του μαστικού αδένα μέσω των γαλακτοφόρων πόρων και καταλήγει στη θηλή, ώστε να τροφοδοτηθεί το βρέφος. Το ερέθισμα των θηλών όσο στους άντρες τόσο και στις γυναίκες, είναι ικανό να προκαλέσει σεξουαλική διέγερση, δεδομένου ότι οι θηλές συμπεριλαμβάνονται στις ερωτογενείς ζώνες του σώματος. Σε διάφορες κουλτούρες, οι γυναικείες θηλές σεξουαλικοποιούνται με αποτέλεσμα να αντιμετωπίζονται ως σεξουαλικά αντικείμενα και να αξιολογούνται από τα φυσικά χαρακτηριστικά και τη σεξουαλικότητα τους.

 Κατά μέσο όρο, η γυναικεία θηλή έχει 1 εκ. διάμετρο. Περιλαμβάνει τα στόμια των αγωγών γάλακτος και την θηλαία άλω που αποτελείται από διαμήκεις ίνες και κυκλικές ίνες, λειτουργώντας ως σφιγκτήρας για να επιτευχθεί η στύση του μαστού. Υπό την επίδραση του κρύου ή της σεξουαλικής διέγερσης, οι θηλές διογκώνονται από την ωκυτοκίνη.. Τα γενεαλογικά είναι περισσότερο ή λιγότερο ευαίσθητα σε διαφορετικούς ανθρώπους, και μπορεί να είναι πολύ επίπονης συστολής. Mikkola, M. L., & Millar, S. E. (2006). The mammary bud as a skin appendage: unique and shared aspects of development. Journal of mammary gland biology and neoplasia, 11(3-4), 187-203. (résumé) Varendi, H., Porter, R. H., & Winberg, J. (1994). Does the newborn baby find the nipple by smell?. The Lancet, 344(8928), 989-990. Neifert, M., Lawrence, R., & Seacat, J. (1995). Nipple confusion: toward a formal definition. The Journal of pediatrics, 126(6), S125-S129 (résumé) Shestak, K. C., Gabriel, A., Landecker, A., Peters, S., Shestak, A., & Kim, J. (2002). Assessment of long-term nipple projection: a comparison of three techniques. Plastic and reconstructive surgery, 110(3), 780-786 (résumé). Gülay, H., Bora, S., Kilicturgay, S., Hamaloğlu, E., & Göksel, H. A. (1994). Management of nipple discharge. Journal of the American College of Surgeons, 178(5), 471. (résumé)
Αγρινό

Το αγρινό (γνωστό και ως μουφλόν) είναι είδος άγριου προβάτου και ανήκει στην οικογένεια Αιγώδη. Θεωρείται ο ένας από τους δύο προγόνους όλων των σημερινών εξημερωμένων προβάτων. Τα χρώματά του είναι συνήθως καφέ και κόκκινο. Τα αρσενικά έχουν πάντοτε κέρατα, ενώ τα θηλυκά μπορεί να έχουν ή να μην έχουν. Τα κέρατά τους κάνουν μια σχεδόν πλήρη περιστροφή και έχουν μήκος περίπου 85 εκατοστά.

 Η προέλευση του αγρινού είναι η Νοτιοδυτική Ασία, όπου υπάρχει το ασιατικό αγρινό (Πρόβατον ο ανατολικός - Ovis orientalis). Εισήχθηκαν στα νησιά της Κορσικής, της Σαρδηνίας, της Ρόδου και της Κύπρου κατά τη νεολιθική εποχή, πιθανόν ως εξημερωμένα ζώα, όπου εγκλιματίστηκαν τις τελευταίες μερικές χιλιάδες χρόνια στην ορεινή ενδοχώρα των νησιών αυτών. Από αυτά προέκυψε το είδος ευρωπαϊκό αγρινό (Π. ο μούσμων - O. musimon ή Π. ο άμμων - O. ammon). Στην Κύπρο το αγρινό έγινε ενδημικό είδος (δηλαδή ανέπτυξε διαφοροποίηση) το Κυπριακό αγρινό (Πρόβατον ο ανατολικός ο οφίων - Ovis orientalis ophion). Ο αριθμός του Κυπριακού αγρινού απαριθμείται στις 3.000. Εισήχθηκαν με επιτυχία σε χώρες της κεντρικής Ευρώπης, όπως τη Γερμανία, την Αυστρία, την Τσεχία, τη Σλοβακία, την Ουγγαρία, τη Βουλγαρία και τη Ρουμανία, ακόμη και σε βόρειες χώρες όπως τη Φινλανδία. Δεν υπάρχει ομοφωνία ανάμεσα στους ειδικούς για την επιστημονική ταξινόμηση του αγρινoύ, ωστόσο το ευρωπαϊκό αγρινό μπορεί να θεωρηθεί ως Πρόβατον ο μούσμων (Ovis musimon) ή Πρόβατον ο άμμων ο μούσμων (Ovis ammon musimon). Διακρίνονται πέντε υποείδη αγρινού Κυπριακά κέρματα ευρώ : Το αγρινό στα κυπριακά κέρματα των 1,2 και 5 λεπτών Κυπριακές Αερογραμμές : σύμβολό τους το αγρινό Φωτογραφία Κυπριακού Αγρινού Το Αγρινό σύμβολο των Κυπριακών Αερογραμμών Το αγρινό στην οπίσθια όψη του χαρτονομίσματος των 10 λιρών Κύπρου
Μάχη του Τελ Ελ Κεμπίρ

Η μάχη έγινε στο Τελ Ελ Κεμπίρ, μια περιοχή 80 χλμ. βορειοανατολικά του Καΐρου, στις 13 Σεπτεμβρίου του 1882, ανάμεσα σε βρετανικές δυνάμεις, υπό τον Γκαρνέτ Γουόλσλεϋ και τους Αιγύπτιους επαναστάτες του Συνταγματάρχη Αχμέντ Άραμπι. Με τη νίκη τους οι Βρετανοί, προστάτευσαν τα οικονομικά τους οφέλη στη χώρα και κυρίως την κυριαρχία τους στη Διώρυγα του Σουέζ.

 Οι Αιγύπτιοι αριθμούσαν περί τους 15.000 στρατιώτες και 60 κανόνια. Οι Βρετανοί επιτέθηκαν με 18.500 στρατό, αποτελούμενο από δραγώνους και μέρος της Σκωτσέζικης Ταξιαρχίας, ενώ διέθεταν και 70 κανόνια. Ο αιγυπτιακός στρατός οχυρώθηκε στα αρχαία ερείπια της Ηλιούπολης, αλλά οι στρατιώτες ήταν κουρασμένοι και η άμυνά τους μηδαμινή, εξαιτίας της βιασύνης τους. Έτσι, οι Βρετανοί κατάφεραν να τους πλησιάσουν γρήγορα και μετά από μία ώρα μάχης σώμα με σώμα, να νικήσουν, με ελάχιστες απώλειες. Οι βρετανικές δυνάμεις είχαν 57 νεκρούς, 380 τραυματίες και 22 αγνοούμενους . Αντιθέτως, ο αιγυπτιακός στρατός είχε 1.396 απώλειες και 681 τραυματίες.
Καρολίνεια εποχή

Να μην συχέεται με την Καρολίγγεια αναγέννησηΗ Καρολίνεια εποχή αναφέρεται στην εποχή στην Αγγλική και Σκωτική ιστορία κατά την περίοδο των Στιούαρτ (1603-1714) που συνέπεσε με την βασιλεία του Καρόλου Α΄ (1625-1642). Η Καρολίνεια εποχή ακολούθησε την Ιακωβιανή εποχή, την βασιλεία του πατέρα του Καρόλου Ιακώβου Α΄ (1603-1625)· ακολουθήθηκε από τον Αγγλικό Εμφύλιο Πόλεμο (1642-1651) και την Αγγλική Μεσοβασιλεία (1651-1660).

 Η Καρολίνεια εποχή κυριαρχήθηκε από αυξανόμενη θρησκευτική, πολιτική, και κοινωνική σύγκρουση μεταξύ του Βασιλιά και των υποστηρικτών του, γέννησε το κόμμα των Βασιλοφρόνων, και η Πουριτανική αντιπολίτευση που εξελίχθηκαν σε ανταπόκριση συγκεκριμένων πλευρών της διοίκησης του Καρόλου. Συγκρίνοντας, όμως, με την αιματηρή σύγκρουση του Τριακονταετούς Πολέμου που μαινόταν τότε στην ηπειρωτική Ευρώπη, η Καρολίνεια περίοδος στη Βρετανία ήταν μια περίοδος ανήσυχης ειρήνης, βαίνοντας σκοτεινότερη καθώς η πολιτική σύγκρουση μεταξύ του Βασιλιά και των Πουριτανών χειροτέρευε κατά το τελευταίο μέρος της βασιλείας του Καρόλου. Αυτή η σύγκρουση μεταξύ του Βασιλιά και του Κοινοβουλίου κυριάρχησε την κοινωνία σε τέτοιο βαθμό που άλλες εξελίξεις έμοιαζαν απλές συνέχειες προηγούμενων καινοτομιών. Μερικές από αυτές τις συνέχειες, όμως, ήταν μεγάλης σημασίας για το μέλλον. Οι αγγλικές προσπάθειες στην αποικιοποίηση της Βόρειας Αμερικής συνεχίστηκαν σε όλη τη βασιλεία του Καρόλου, με την ίδρυση νέων αποικιών στο Μαίρυλαντ (1634), το Κοννέκτικατ (1635), και το Ρόουντ Άϊλαντ (1636) στεκόμενα ως σημαντικά βήματα στη πορεία. Συνεχίστηκε επίσης η ανάπτυξη των ήδη εγκαθιδρυμένων αποικιών στη Βιρτζίνια, τη Μασσαχουσέτη, τη Νέα Γη και αλλού. Στη λογοτεχνία, και ειδικά στο δράμα, η Καρολίνεια εποχή έχει συχνά θεωρηθεί ως μια ελαττωμένη συνέχεια των τάσεων των προηγούμενων δύο βασιλειών. Το Καρολίνειο θέατρο αναμφισβήτητα είδε μια πτώση μετά τα κορυφαία επιτεύγματα του Ουίλλιαμ Σαίξπηρ και του Μπεν Τζόνσον, αν και μερικοί διάδοχοι τους, ειδικά ο Φίλιπ Μάσσινγκερ, ο Τζέημς Σίρλεϋ, και ο Τζον Φορντ, συνέχισαν να δημιουργούν ενδιαφέρον, έως και συναρπαστικό θέατρο. Στα πρόσφατα χρόνια οι κωμωδίες του Ρίτσαρντ Μπρόουμ έχουν κερδίσει μια κριτική εκτίμηση.
Εγώ και το πουλί μου (ταινία)

Το Εγώ και το πουλί μου είναι ο τίτλος μιας ελληνικής ταινίας του 1982, σε σκηνοθεσία Ερρίκου Θαλασσινού, σενάριο Λάκη Μιχαηλίδη και με πρωταγωνιστές τους Σωτήρη Μουστάκα, Μαρία Μπονέλλου, Θανάση Παπαδόπουλο, Κώστα Καραγιώργη Κώστα Παληό και τον Λάκη Κομνηνό σε γκεστ εμφάνιση. Η ταινία είναι γνωστή και ως Νοκ-άουτ στον έρωτα.

 Ο Κοκός (Σωτήρης Μουστάκας) είναι ένας φωτογράφος που εργάζεται για ένα σκανδαλοθηρικό περιοδικό. Μετά από πρόσκληση του ντετέκτιβ Νίκου Φατούρου, θα αναλάβει μια πικάντικη δουλειά μαζί με τον Θανάση Κεκέ, τον βοηθό του (Θανάσης Παπαδόπουλος), να φωτογραφίσει ένα παράνομο ζευγάρι στην Κύπρο. Εν τω μεταξύ, όμως, χωρίς να το καταλάβει θα βρεθεί μπλεγμένος στην κλοπή ενός χρυσού αγάλματος που εικονίζει μια γλαύκα από το Αρχαιολογικό Μουσείο, καθώς βρίσκεται να μεταφέρει κατά λάθος το άγαλμα. Μια σπείρα αρχαιοκάπηλων τον ακολουθεί μέχρι την Κύπρο, με σκοπό να ανακτήσει το άγαλμα του πουλιού. Σωτήρης Μουστάκας - Κοκός Θάνος Παπαδόπουλος - Θανάσης Κεκές Μαρία Μπονέλου - Μάγια Λάκης Κομνηνός - Τζίμι Κώστας Καραγιώργης - αστυνόμος Κώστας Παληός - Μάθιους Νίκος Τσαχιρίδης - Μάρκος Μιχάλης Μουστάκας - Φρίξος Πάνος Κορκοτάς - Σάββας Βίνα Ασίκη - Λουλούκα Μαίρη Καραβία - Ρόζα Τάσος Ψωμόπουλος - κοινοτάρχης Κώστας Μπακάλης - Νίκος Φατούρος Τώνης Γιακωβάκης - Τούρκος ψαράς Γιάννης Φύριος - Τιμολέων Χρήστος Κάλοου - Μιχάλης Η ελληνοκυπριακής παραγωγής ταινία έκανε πρεμιέρα στις 25 Οκτωβρίου 1982, κόβοντας 156.321 εισιτήρια και κατατάχθηκε στην 8η θέση ανάμεσα σε 48 ταινίες της σεζόν. Κυκλοφόρησε και σε DVD στις 11 Σεπτεμβρίου 2007. Εγώ και το πουλί μου στο Cine.gr Εγώ και το πουλί μου στην Ταινιοθήκη της Ελλάδος Εγώ και το πουλί μου στην IMBd
Πρόκληση σεισμών

Πρόκληση Σεισμών είναι η διέγερση των μηχανισμών γένεσης ενός σεισμού από παράγοντα εξαρτώμενο από μη φυσική δραστηριότητα ώστε να προκληθεί ένα γεγονός νωρίτερα από το χρόνο που προβλέπει η φυσική του εξέλιξη και πιθανόν ελεγχόμενα.

 Έχει ήδη αρχίσει η πρόκληση σεισμών με κάποιες μεθόδους. Η μία είναι με τη χρήση πυρηνικών και η άλλη μέθοδος αφορά στη χρήση ισχυρών ηλεκτρομαγνητικών παλμών (EMP ή ΗΜΠ). Σε όλες τις πυρηνικές εκρήξεις εκτός από το ωστικό κύμα που προκαλεί δονήσεις σε πλήρες φάσμα ικανές να συντονίσουν στιγμιαία ένα ρήγμα και να προκαλέσουν σεισμό, δημιουργείται επίσης έντονος ηλεκτρομαγνητικός παλμός (NEMP) που ως μέτωπο παλμού έχει την ικανότητα να καταστρέφει επίσης με συντονισμό οποιαδήποτε ηλεκτρονική συσκευή βρίσκεται σε απόσταση κάποιων χιλιομέτρων. Οι ΗΜΠ που φέρουν σχεδόν πλήρες φάσμα συχνοτήτων δρουν διεγείροντας τους μηχανισμούς γένεσης των σεισμών ακόμη και όταν δεν υπάρχουν οι απαιτούμενες συσσωρευμένες τάσεις. Στα πειράματα που έγιναν μόνο με ΗΜΠ στη Ρωσία εμφανίζονταν σεισμικές διαταραχές σε διάστημα λίγων ημερών μετά. Ο συντονισμός ενός ρήγματος από εξωτερικό διεγέρτη μπορεί να συμβεί και με άλλες μεθόδους ή φυσικές διαδικασίες. Οι πλήρους φάσματος συχνότητες της θραύσης από ένα πολύ κοντινό σεισμό μπορούν να συντονίσουν στιγμιαία το ρήγμα. Στο ίδιο αποτέλεσμα μπορούμε θεωρητικά να καταλήξουμε με σταδιακή μεταφορά ενέργειας στο ρήγμα αν η διέγερση γίνεται σύμφωνα με την ιδιοσυχνότητα ταλάντωσής του, όπως να ανυψώνουμε και να αφήνουμε να πέφτει ρυθμικά στο έδαφος κοντά στο ρήγμα ένα μεγάλο βάρος. Λόγω της έντονης αλληλεπίδρασης του φλοιού με την ιονόσφαιρα στο εύρος των χαμηλών συχνοτήτων (βλ. πρόγνωση σεισμών) και τις δοκιμές που γίνονται με το HAARP στις ίδιες χαμηλές συχνότητες θεωρείται πιθανή αν και δεν έχει γίνει δημόσια παραδεκτή η δυνατότητα επιλεκτικής πρόκλησης σεισμών και με τον τρόπο αυτό. Τα θετικά αποτελέσματα της ικανότητας πρόκλησης σεισμών θα μπορούσαν να είναι ενθαρρυντικά καθώς αν έχουμε πρόγνωση ενός γεγονότος, ακόμη και μακράς διάρκειας με τις στατιστικές μεθόδους των σεισμολόγων, μπορούμε να σκανδαλίσουμε τη διαδικασία της γένεσης του σεισμού ώστε να συμβεί σε ελεγχόμενο παράθυρο χρόνου. Σε βραχείας πρόγνωσης σεισμό η εφαρμογή μιας μεθόδου πρόκλησης θα μπορούσε να περιορίσει πολύ περισσότερο το παράθυρο χρόνου εκδήλωσης του σεισμού. Αυτό θα ήταν ιδιαίτερα χρήσιμο σε κάποιον οργανισμό προληπτικής αντισεισμικής προστασίας που θα μπορούσε να προγραμματίσει εκκενώσεις και να εκτονώσει ελεγχόμενα τις συσσωρευμένες τάσεις στο φλοιό. Βέβαια μην έχοντας κατανοήσει ακόμη πλήρως τους μηχανισμούς γένεσης και πρόκλησης σεισμών, το πειραματικό σφάλμα σε μια πρώιμη προσπάθεια ίσως είναι τέτοιο που να γίνει λάθος και να σκανδαλιστεί γεγονός που θα είναι πέρα από κάθε έλεγχο. Τα αποτελέσματα των πειραμάτων αυτών θα μπορούσαν να αποδειχθούν επίσης καταστροφικά αν γινόταν εφαρμογή της γνώσης αυτής ως όπλο μαζικής κλίμακας.
Πέρα από την Αφρική

Η ταινία Πέρα από την Αφρική (αγγλικά: Out of Africa) είναι ρομαντικό δράμα παραγωγής 1985, σε σκηνοθεσία Σίντνεϊ Πόλακ και με πρωταγωνιστές τους Ρόμπερτ Ρέντφορντ και Μέριλ Στριπ. Η ταινία είναι βασισμένη κυρίως στο ομώνυμο αυτοβιογραφικό βιβλίο της Κάρεν Μπλίξεν (με το ψευδώνυμο Ισακ Ντίνεσεν), το οποίο εκδόθηκε το 1937, ενώ χρησιμοποιήθηκαν για επιπλέον πληροφορίες και άλλα έργα της συγγραφέως, όπως το Σκιές στο Χορτάρι (αγγλικά: Shadows on the Grass). Η ταινία κέρδισε 28 Βραβεία, ανάμεσά τους και επτά (7) Βραβεία Όσκαρ.

 Μια συγγραφέας από τη Δανία ζει στην αποικιακή Κένυα και έχει στην ιδιοκτησία της μια φυτεία καφέ την οποία και διευθύνει με δυναμισμό. Παράλληλα ζει μια μοναχική ζωή καθώς ο άντρας της την απατά, ενώ σύντομα θα βρει τον έρωτα στο πρόσωπο ενός άλλου άντρα. Ρόμπερτ Ρέντφορντ στον ρόλο του Ντένις Χάττον Μέριλ Στριπ στον ρόλο της Κάρεν Μπλίξεν Κλάους Μαρία Μπραντάουερ στον ρόλο του Μπρορ Μπλίξεν/Χανς Μπλίξεν Μάικλ Κίτσεν στον ρόλο του Μπερκέλεϊ Κολ Σέιν Ρίμμερ στον ρόλο του Μπέλκναπ Μάικλ Γκόου στον ρόλο του Λόρδου Ντελαμέρ Σουζάνα Χάμιλτον στον ρόλο της Φελίσιτι Ρέιτσελ Κέμπσονστον ρόλο της Κυρίας Μπέλφιλντ Γκράχαμ Κράουντεν στον ρόλο του Λόρδου Μπέλφιλντ Πέρα από την Αφρική στην IMDb
Ahold Delhaize Group

Η Ahold Delhaize Group είναι πολυεθνική εταιρεία λιανικού εμπορίου τροφίμων με έδρα το Ζάανταμ της Ολλανδίας.. Ο όμιλος δραστηριοποιείται σε έντεκα χώρες (Ηνωμένες Πολιτείες Αμερικής, Ολλανδία, Βέλγιο, Τσεχία, Γερμανία, Ελλάδα, Λουξεμβούργο, Ρουμανία και Σερβία, ενώ συμμετέχει επίσης και σε κοινοπραξίες τοπικών super market σε Ινδονησία και Πορτογαλία) και σε τρεις ηπείρους (Αμερική, Ευρώπη και Ασία). Η κύρια δραστηριότητα του ομίλου Ahold Delhaize είναι η λειτουργία σούπερ μάρκετ τροφίμων και φαρμακείων. Η Ahold Delhaize Group διαθέτει ένα δίκτυο 6.500 καταστημάτων και απασχολεί περίπου 375.000 άτομα. Στην Ελλάδα όλα τα καταστήματά της φέρουν το όνομα Άλφα Βήτα Βασιλόπουλος, η οποία αποτελεί τον δεύτερο μεγαλύτερο λιανεμπορικό όμιλο σούπερ μάρκετ, με περίπου 300 καταστήματα.

 Ινδονησία Super-Indo (51%) Βέλγιο Delhaize Proxy Delhaize AD Delhaize Delhaize Shop & Go Albert Heijn ah.be bol.com Delhaize Red Market AD Delhaize Proxy Delhaize Shop & Go Tom & Co. Delhaize.be Caddyhome.be Delhaizewineworld.com Ελλάδα AB Βασιλόπουλος AB City AB Food Market AB Shop & Go ENA Food Cash and Carry Λουξεμβούργο Delhaize Proxy Delhaize Ολλανδία Albert Heijn ah.nl: AH to go Bol.com Etos Gall & Gall Πορτογαλία Pingo Doce Ρουμανία Mega Image Shop & Go Mega Image Shop & Go Σερβία Maxi Tempo Shop & Go Mini Maxi Τσεχία Albert Ηνωμένες Πολιτείες Αμερικής Food Lion Stop & Shop Hannaford Giant-Carlisle Martin's Giant-Landover Peapod bfresh Food Lion LLC Hannaford Stop & Shop Giant-Carlisle Martin's Giant-Landover Peapod bfreshκ Επίσημη ιστοσελίδα Αρχειοθετήθηκε 2008-10-11 στο Wayback Machine.
Ευρωπαϊκό Πρωτάθλημα Στίβου 2018 – 400 μέτρα με εμπόδια ανδρών

Τα 400 μέτρα με εμπόδια ανδρών ήταν ένα από τα αγωνίσματα στο Ευρωπαϊκό Πρωτάθλημα Στίβου 2018. Πραγματοποιήθηκε στο Ολυμπιακό Στάδιο Βερολίνου στις 6,7 και 9 Αυγούστου.

 Οι πρώτοι 2 κάθε σειράς (Q) και οι 5 επόμενοι καλύτεροι χρόνοι (q) προκρίνονται στους ημιτελικούς. Οι πριν τον αγώνα 11 Ευρωπαίοι Κορυφαίοι προκρίνονταν αυτόματα στους ημιτελικούς. Οι 2 πρώτοι κάθε σειράς (Q) και οι 2 επόμενοι καλύτεροι χρόνοι (q) προκρίνονται στον τελικό. *Οι αθλητές που είχαν προκριθεί αυτόματα στους ημιτελικούς.
Πρόδρομος Τρικάλων

Το χωριό Πρόδρομος του Δήμου Τρικκαίων, στο νομού Τρικάλων, βρίσκεται σευψόμετρο 300 μέτρων και έχει πληθυσμό 472 κατοίκους, κατά την Ελληνική απογραφή 2011. Βρίσκεται σε μια τοποθεσία με πολλά πλατάνια και νερά.

 Το χωριό δημιουργήθηκε από χτίστες της Ηπείρου, που εγκαταστάθηκαν στη σημερινή θέση του οικισμού κατά τον 16ο αιώνα για να εργαστούν στην ευρύτερη περιοχή. Ένα χιλιόμετρο νοτίως του οικισμού σώζονται τα ερείπια αρχαίου κάστρου. Σώζεται ακόμη το παλιό γυναικείο μοναστήρι του Αγίου Ιωάννη και ο «Τούρνος» (νερόμυλος). Κοντά στο χωριό βρίσκεται ο βιότοπος της Μπαλτίστας, ένα πλατανόδασος που φιλοξενεί πολλά είδη ζώων και πουλιών, μεταξύ των οποίων φασιανούς και πετροπέρδικες. Μέσα στο δάσος υπάρχει η ομώνυμη πηγή. Άλλη πηγή είναι του Μαϊδανού. Το χωριό διατρέχει το ρέμα της Καζανούς. Την Πρωτομαγιά στη Μεγάλη Βρύση τηρείται το έθιμο του Κλήδονα. Το διήμερο 28 και 29 Αυγούστου ο Πρόδρομος πανηγυρίζει και προσελκύει πλήθος επισκεπτών από όλα τα Τρίκαλα και τη Θεσσαλία, καθώς στα ριζά του Κόζιακα βρίσκεται το μοναστήρι του Αγίου Ιωάννη του Προδρόμου. Στις 28 του μήνα πραγματοποιείται εσπερινός στον Αϊ Γιάννη στον Πρόδρομο και μετά ακολουθεί το παραδοσιακό πανηγύρι. 3kala.gr - 5η διαδρομή, Πρόδρομος
Γουλιέλμος Φραγκιπάνης

Ο Γουλιέλμος Φραγκιπάνης (Guglielmo Frangipani, ... - 1337) ήταν Λατίνος αρχιεπίσκοπος, αλλά και Βαρώνος της Πάτρας το 1317-1337. Υπήρξε και βάιλος του πριγκιπάτου της Αχαΐας (1329 - 1331), επίτροπος δηλαδή του πρίγκιπα κατά την απουσία του.

 Ανήκε στο τάγμα των Φραγκισκανών μοναχών. Εκείνη την εποχή, η βαρωνία της Πάτρας λειτουργούσε σαν ανεξάρτητο κρατίδιο και διοικούνταν από τον εκάστοτε Λατίνο αρχιεπίσκοπο. Εξασφάλισε στην πόλη το ενετικό εμπόριο, ενώ αντιμετώπισε με επιτυχία τις πειρατικές επιδρομές των Τούρκων και των Καταλανών. Όταν έγινε πρίγκιπας της Αχαΐας ο Ιωάννης της Γραβίνας, ο Γουλιέμος διορίσθηκε βάιλός του για την περίοδο 1329-1331. Ήρθε σε μεγάλη σύγκρουση με τους αρχηγούς των Καταλανών, τους οποίους και αφόρισε με εντολή του Πάπα. Απεβίωσε στα τέλη του 1337. Αμέσως μετά το θάνατό του, ο Μπερτράν ντε Μπω, ο οποίος είχε διοριστεί βάιλος του πριγκιπάτου από την Αικατερίνη του Βαλουά-Κουρτεναί, βρήκε την ευκαιρία να καταλάβει την πόλη και να πολιορκήσει την ακρόπολη της Πάτρας. Ο Πάπας Βενέδικτος ΙΒ΄ αντέδρασε, κηρύσσοντας την πόλη ως "έδαφος της Αγίας Ρωμαϊκής Εκκλησίας" και διέταξε τους επισκόπους Ωλένης και Κορώνης να επιβάλουν αφορισμό (αποκλεισμό) στην χερσόνησο του πριγκιπάτου. Αυτά τα προβλήματα ανάγκασαν την Αικατερίνη Β΄ να ταξιδέψει στην Αχαΐα το 1338, συνοδευόμενη από τον σύμβουλό της Νικολό Ατσαγιόλι. Στα δύο χρόνια που παρέμεινε στο πριγκιπάτο, διαπίστωσε ότι αυτό διέτρεχε κινδύνους από τους γείτονες Καταλανούς, τους Έλληνες και κυρίως από τους Τούρκος, οι οποίοι συνεχώς επεκτεινόταν. Η πίεση του πάπα απέδωσε, διότι η Αικατερίνη αποφάσισε να τα έχει καλά μαζί του, αποβλέποντας σε μελλοντική βοήθειά του και του επέστρεψε τη βαρωνία της Πάτρας. Φεύγοντας αυτή, διόρισε βάιλο, προσωρινά τουλάχιστον, τον Νικολό Ατσαγιόλι. Ιστορία της πόλεως Πατρών από αρχαιοτάτων χρόνων μέχρι το 1821, Στέφανος Θωμόπουλος, Αχαϊκές εκδόσεις, ISBN 9607960084 Kenneth Meyer Setton, History of the Crusades: The fourteenth and fifteenth centuries Μίλλερ, Ουΐλλιαμ μετάφρ. Σπυρ. Π. Λάμπρου, 1909-1910, «Ιστορία της Φραγκοκρατίας εν Ελλάδι (1204-1566)» μετά προσθηκών και βελτιώσεων, Tόμος A'. Εν Αθήναις: Ελληνική Εκδοτική Εταιρεία. (Αγγλικά) Miller, W. (1908) "The Latins in the Levant. A History of Frankish Greece (1204-1566)" (Cambridge and New York). Αρχειοθετήθηκε 10/11/2017. Ανακτήθηκε 17/06/2017.
Γιάννης Ποτουρίδης

Ο Γιάννης Ποτουρίδης (γεννήθηκε στις 27 Φεβρουαρίου 1992 στην Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Πανιώνιο στο πρωτάθλημα Γ΄ Εθνικής. Έχει αγωνιστεί στο πρωτάθλημα της Α΄ Εθνικής (Σούπερ Λιγκ) μετρώντας 118 συμμετοχές και 1 τέρμα. Επίσης έχει αγωνιστεί στο εξωτερικό και πιο συγκεκριμένα στο ιταλικό πρωτάθλημα της Σέριε Β, στο πολωνικό πρωτάθλημα της 1 Λίγκα και στο Νοτιοαφρικάνικο πρωτάθλημα της Πρέμιερ Ντιβίζιον.

 Ο Γιάννης Ποτουρίδης ξεκίνησε από τα τμήματα υποδομών της Α.Ε. Χαραυγής και κατόπιν μεταπήδησε σε αυτά του Ολυμπιακού. Το 2010 προωθήθηκε στην πρώτη ομάδα του Ολυμπιακού, κάνοντας τις πρώτες εμφανίσεις σαν επαγγελματίας ποδοσφαιριστής τη σεζόν 2010-11, ύστερα από υπόδειξη του Ερνέστο Βαλβέρδε. Το ντεμπούτο του σαν επαγγελματίας ποδοσφαιριστής του Ολυμπιακού έγινε στις 3 Νοεμβρίου 2010 σε εκτός έδρας αγώνα με αντίπαλο τον Γ.Σ. Ηλιούπολη (0-1) για το Κύπελλο Ελλάδας, ενώ το ντεμπούτο του στο πρωτάθλημα έγινε στις 21 Νοεμβρίου 2010 σε εντός έδρας αγώνα με αντίπαλο τον ΠΑΟΚ (3-0), όπου πέρασε ως αλλαγή στο 46΄ του Γιάννη Παπαδόπουλου. Στις 23 Νοεμβρίου 2011 αντικατέστησε τον Ραφίκ Τζεμπούρ στην εκτός έδρας νίκη του Ολυμπιακού επί της Ολιμπίκ Μαρσέιγ για το Τσάμπιονς Λιγκ. Το καλοκαίρι του 2012 δόθηκε ως δανεικός στην νεοφώτιστη ομάδα στη Σούπερ Λίγκα, τον Α.Ο. Πλατανιά, με τη φανέλα του οποίου έκανε συνολικά 21 εμφανίσεις στο πρωτάθλημα χωρίς να σκοράρει κανένα γκολ. Το καλοκαίρι του 2013 πωλήθηκε στη Νοβάρα Κάλτσιο, ομάδα της Σέριε Β. Ένα χρόνο αργότερα επέστρεψε στην Ελλάδα, υπογράφοντας διετές συμβόλαιο με τον Πανθρακικό. Το καλοκαίρι του 2016 υπέγραψε τριετές συμβόλαιο με την ΑΕΛ, ωστόσο όμως τον Ιανουάριο του 2017 έμεινε ελεύθερος από την ομάδα της Λάρισας. Τον Μάρτιο του 2017 υπέγραψε συμβόλαιο 6 μηνών με την πολωνική Μιέντζ Λεγκνίτσα, ομάδα δεύτερης κατηγορίας.Τον Ιούλιο του 2017 επέστρεψε στην Ελλάδα, παίρνοντας μεταγραφή στον ΟΦΗ. Το καλοκαίρι του 2019 λύθηκε η συνεργασία του με την κρητική ομάδα και ακολούθως πήρε μεταγραφή στην ομάδα της Νότιας Αφρικής, Κέιπ Τάουν Σίτι, από την οποία αποχώρησε τον Μάιο του 2021. Έχοντας επιστρέψει στην Ελλάδα, τον Ιανουάριο του 2022 πήρε μεταγραφή στην Προοδευτική, ομάδα Γ΄ Εθνικής, με την οποία πανηγύρισε την άνοδο στη Σούπερ Λιγκ 2. Τον Ιανουάριο του 2023, πήρε μεταγραφή στον Αιολικό, με τη φανέλα του οποίου πανηγύρισε επίσης την άνοδο στη Σούπερ Λιγκ 2. Το καλοκαίρι του ίδιου έτους μεταγράφηκε στον Πανιώνιο, που αγωνίζεται στην Γ΄ Εθνική. Έχει εκπροσωπήσει τη χώρα του σε επίπεδο Κάτω των 17 και έχει παίξει στον προκριματικό και ελίτ γύρο του ΟΥΕΦΑ Κ-17 Ευρωπαϊκού Πρωταθλήματος. Ολυμπιακός: Superleague Ελλάδα (2): 2010-2011, 2011-12 Κύπελλο Ελλάδας (1) : 2011-12 «Κέντρο Στατιστικής Guardian». Αρχειοθετήθηκε από το πρωτότυπο στις 17 Αυγούστου 2011.
Κατάλογος αρχηγών κυβέρνησης του Λίχτενσταϊν

Ακολουθεί ένας κατάλογος με τους αρχηγούς κυβέρνησης (Regierungschef) του Λίχτενσταϊν. Ο θεσμός δημιουργήθηκε το 1921 και πρώτος που υπηρέτησε στο αξίωμα ήταν ο Γιόζεφ Όσπελτ. Σημερινός αρχηγός κυβέρνησης είναι ο Ντάνιελ Ρις από τις 25 Μαρτίου 2021.

 Ο Landesverweser (σημαίνει: επαρχιακός διοικητής) ήταν ο τίτλος που είχε ο αρχηγός της κυβέρνησης από το 1861 ως το 1921. Ο τίτλος Regierungschef (στην κυριολεξία: αρχηγός κυβέρνησης) διατηρείται μέχρι σήμερα και αφορά τον επικεφαλής της κυβέρνησης. World Statesmen – Liechtenstein
Σχολή των Συγκρούσεων

Στην Κοινωνιολογία, η Σχολή των Συγκρούσεων μελετά τις αναπόφευκτες συγκρούσεις που γίνονται στην κοινωνία λόγω της συνεχούς παραγωγής ανισοτήτων [1]. Εμπνευστής της σχολής ήταν ο Γερμανός κοινωνιολόγος, οικονομολόγος και φιλόσοφος Καρλ Μαρξ.

 Η Σχολή των Συγκρούσεων είχε δύο κύριους ο εκφραστές. Ο πρώτος ήταν ο Καρλ Μαρξ, που ανέπτυξε τον ορισμό της Πάλης των Τάξεων και της Υπεραξίας. Ο δεύτερος ήταν ο Γερμανός κοινωνιολόγος και φιλόσοφος Ραλφ Ντάρεντολφ που ήταν ένας από τους νεομαρξιστές που ανέπτυξε την έννοια της κοινωνικής δύναμης [2]. Στον καπιταλισμό υπάρχει ο ανταγωνισμός μεταξύ των καπιταλιστών που διαθέτουν τα μέσα παραγωγής και των προλετάριων που κατέχουν μόνο την εργατική τους δύναμη. Η αντιπαράθεση αυτή είναι η Πάλη των Τάξεων, που σύμφωνα με τον Καρλ Μαρξ είναι ο μοχλός της ιστορίας. Κατά τον Καρλ Μαρξ, οι μισθοί των εργατών δεν αντιστοιχούν στην πλήρη αξία των αγαθών που παράγουν καθώς μόνο ένα μέρος του εργάσιμου χρόνου τους αντιστοιχεί στην παραγωγή αγαθών ίσης αξίας με τις δαπάνες των δικών τους αναγκών συντήρησης. Τα αγαθά που παράγουν τον υπόλοιπο εργάσιμο χρόνο τους αντιστοιχούν στην Υπεραξία, την οποία εκμεταλλεύονται οι καπιταλιστές με τη μορφή κέρδους. Σύμφωνα με τον Ραλφ Ντάρεντολφ, οι κοινωνικές συγκρούσεις δεν αφορούν μόνο την κατοχή πλούτου αλλά και την κατοχή κοινωνικής δύναμης ανάμεσα στις κυρίαρχες ομάδες, που θέλουν την διατήρηση των δεδομένων σχέσεων, και στις κυριαρχούμενες ομάδες που επιδιώκουν την ανατροπή [3]. http://ebooks.edu.gr/ebooks/v/html/8547/2704/Koinoniologia_G-Lykeiou_html-apli/index_1.html https://www.calameo.com/read/0059860198fe5db8cf97c https://www.taexeiola.gr/koinoniologia-g-lykeiou-vivlio-mathiti/
Fiat 124

To Fiat 124 ήταν ένα οικογενειακό αυτοκίνητο 4/5 θέσων που κατασκευαζόταν από την ιταλική αυτοκινητοβιομηχανία Fiat μεταξύ του 1966 και του 1974. Η βασική σεντάν έκδοσή του, αντικατέστησε το Φίατ 1300. Παράχθηκε επίσης και σε άλλες εκδόσεις, όπως στέισον βάγκον, τετραθέσιο κουπέ και διθέσιο σπάιντερ. Το 1970, υπέστη μια ελαφρά ανανέωση και τελικώς αντικαταστάθηκε το 1974 από το κάπως μεγαλύτερο Φίατ 131 Μιραφιόρι. Επίσης, το 124 ήταν το πρώτο αυτοκίνητο στην ιστορία της Φίατ που ανακηρύχθηκε Αυτοκίνητο της Χρονιάς (ο διαγωνισμός αυτός ξεκίνησε το 1964), κερδίζοντας το βραβείο αυτό για το 1967.

 Το αυτοκίνητο στην αρχή εφοδιαζόταν με τετρακύλινδρους σε σειρά κινητήρες βενζίνης OHV 1.2 λίτρων, απόδοσης 60 hp, και 1.4 λίτρων, απόδοσης 70 hp. Οι εκδόσεις κουπέ / σπάιντερ απέκτησαν κινητήρα DOHC 1.4 λίτρων με ισχύ 90 hp, ενώ αργότερα ακολούθησαν μεγαλύτεροι κινητήρες DOHC 1.6 και 1.8 λίτρων. Ο κινητήρας βρίσκονταν μπροστά και η κίνηση μεταδίδονταν στους πίσω τροχούς. Είχε τετρατάχυτο μηχανικό κιβώτιο, με συγχρονισμό σε όλες τις σχέσεις, και επίσης δισκόφρενα και στους 4 τροχούς, κάτι πολύ σπάνιο για τα τότε δεδομένα. Το 124 ήταν ένα από τα πρώτα μοντέλα της Φίατ που κατασκευάστηκαν και σε άλλες χώρες του κόσμου, χάρη στις συμφωνίες συνεργασίας της ιταλικής εταιρείας με το εξωτερικό. Μεταξύ των κύριων χωρών όπου παράγονταν το 124 ήταν: Ισπανία. Στο πλαίσιο της συμφωνίας παραχώρησης άδειας εκμετάλλευσης μεταξύ της Φίατ και της SEAT, ήταν να παράγονται και να πωλούνται αυτοκίνητα στην Ισπανία με το όνομα SEAT 124 (1968 - 1975). Όταν η Φίατ σταμάτησε την παραγωγή του Φίατ 124, το SEAT 124 έκανε ένα μικρό λίφτινγκ, που έγινε από τον Τζορτζέτο Τζουτζιάρο, αλλάζοντας την αισθητική του αυτοκινήτου με την αλλαγή των στρογγυλών προβολέων σε ορθογώνιους και την ενσωμάτωση των πίσω φώτων στο αμάξωμα. Το αυτοκίνητο που δημιουργήθηκε, ήταν γνωστό ως SEAT 124D και παρέμεινε στην παραγωγή μέχρι το 1980. Σοβιετική Ένωση. Το 1966 η Φίατ σύναψε συμφωνία συνεργασίας με τη σοβιετική κυβέρνηση για την κατασκευή αυτοκινήτων από την AvtoVAZ, που ιδρύθηκε τότε. Το εργοστάσιο στην πόλη Τολιάττι, από το όνομα του Ιταλού κομμουνιστή ηγέτη Παλμίρο Τολιάττι, της Ρωσίας παρήγαγε μια προσαρμοσμένη έκδοση του 124, που έγινε επίσημα γνωστή ως Lada 1200 / 1300 (VAZ-2101), μέχρι το 1987. James T Crow, ed. (1968). «Fiat 124». Road & Track Road Test Annual: 50–53. Ιστοσελίδα σχετικά με το Fiat 124 Ιταλικό forum για το Fiat 124
Πελλάνα Λακωνίας

Η Πελλάνα είναι χωριό του Δήμου Πελλάνας του Νομού Λακωνίας. Βρίσκεται κοντά στους πρόποδες του Ταϋγέτου και απέχει 24 χλμ από τη Σπάρτη και 224 χλμ από την Αθήνα. Έχει πραγματικό πληθυσμό 423 κατοίκους (Ελληνική απογραφή 2001). Πολύ κοντά στο χωριό βρίσκεται ο αρχαιολογικός χώρος της αρχαίας Πελλάνας, με λείψανα πρωτοελλαδικών, μυκηναϊκών και ελληνιστικών χρόνων. Από την αρχαία Πελλάνα πήρε το χωριό, το 1932, τη σύγχρονη ονομασία του (η παλιά ονομασία του ήταν Καλύβια).

 Η Πελλάνα κατοικήθηκε από την πρωτοελλαδική περίοδο ενώ κατά τη μυκηναϊκή περίοδο κτίστηκαν μεγάλοι θολωτοί τάφοι που δείχνουν την ισχύ και των πλούτο των αρχόντων της περιοχής. Κατά τον 4ο ή 3ο αι. π.Χ., όταν η Σπάρτη διέτρεχε μεγάλο κίνδυνο, τοίχισε την ακρόπολη της Πελλάνας. Ο περιηγητής Παυσανίας στα Λακωνικά αναφέρει το τειχος αλλά και το ιερό του Ασκληπιού και την Πελλανίδα πηγή. Επίσης αναφέρει ότι μια νεαρή κοπέλλα έπεσε μέσα στην Πελλανίδα και εξαφανίστηκε, ενώ το πέπλο της αναδύθηκε αργότερα από μια άλλη πηγή. Στην Πελλάνα, στη θέση Σπηλιές (750μ. από το κέντρο του χωριού), ανασκάφηκε κατά διαστήματα, από το 1926 ως το 1995, μυκηναϊκό νεκροταφείο. Εκεί βρίσκονται μερικοί από τους πιο εντυπωσιακούς (αλλά συλημμένους) μυκηναϊκούς θολωτούς τάφους. Ο μεγαλύτερος από τους θολωτούς τάφους είναι βασιλικός των πρώιμων μυκηναϊκών χρόνων (περί το 1500 π.Χ.) και ο θόλος του έχει διάμετρο πάνω από 10 μέτρα. Η στέγη του έχει καταρρεύσει και τώρα προστατεύεται από μεταλλική οροφή. Στούς άλλους τάφους υπάρχουν βαθειά ορύγματα στο έδαφος, τα οποία χρησίμευαν ως χώροι απόθεσης των οστών των νεκρών, όταν υπήρχε έλλειψη χώρου στο θάλαμο. Στην κορυφή του λόφου Παλαιόκαστρο, πρόσφατες ανασκαφές αποκάλυψαν λείψανα κατοίκησης των πρωτοελλαδικών χρόνων (περί το 2500 π.Χ.). Πρόκειται ίσως για ανακτορικό κτίριο. Στις πλαγιές του λόφου έχουν αποκαλυφθεί πρωτοελλαδικός τύμβος με ταφές, καθώς και τμήμα οικισμού μυκηναϊκών, κλασσικών και ελληνιστικών χρόνων. Έχει επίσης βρεθεί μνημειώδης πλακόστρωτος δρόμος μυκηναϊκής εποχής, με μεταγενέστερες συντηρήσεις, ο οποίος πρέπει να οδηγεί σε σημαντικό κτίριο, ίσως μυκηναϊκό ανάκτορο. Στη βυζαντινή εποχή ανήκει μια δεξαμενή (κιστέρνα).Σύμφωνα με τον ανασκαφέα Θεόδωρο Σπυρόπουλο, αρχαιολόγο και έφορο αρχαιοτήτων Σπάρτης, σε αυτή την ακρόπολη βρισκόταν η ομηρική Λακεδαίμων, όπου κατά το έπος είχαν το ανάκτορό τους ο Μενέλαος και η Ωραία Ελένη. Η αντίθετη άποψη θεωρεί τη θέση της Πελλάνας αρκετά απομακρυσμένη, σε σχέση με τους σημαντικούς αρχαιολογικούς χώρους του Μενελαΐου και του Βαφειού.Στην ακρόπολη της Πελλάνας υπάρχουν τμήματα τείχους ελληνιστικής εποχής και κατάλοιπα των χρόνων της Φραγκοκρατίας. Πελλάνα Λακωνίας Αρχειοθετήθηκε 2016-03-04 στο Wayback Machine., Υπουργείο Πολιτισμού. Ανακτήθηκε 18/11/2009. Mee, Christopher & Spawforth, Anthony (2001). Oxford Archaeological Guides - Greece, Oxford University Press. ISBN 0-19-288058-6. Ιστοσελίδα για το χωριό και τον αρχαιολογικό χώρο. Ανακτήθηκε 18/11/2009.
Wig Wam

Οι Wig Wam είναι ένα νορβηγικό συγκρότημα της ροκ, οι οποίοι εκπροσώπησαν τη Νορβηγία στη Γιουροβίζιον το 2005 με το τραγούδι In my dreams όπου ήρθαν 9οι.

 667.. The Neighbour of the Beast (2004) Hard to Be a Rock 'n' Roller (2005) Wig Wamania (2006) Live in Tokyo (2007) Non Stop Rock'n'Roll (2010) Wall Street (2012) Never Say Die (2021) Out of the Dark (2023) Crazy Things* (SmashMusic/Global Music, Μάρτιος 2004) I Turn To You/Crazy Things (Global Music, Ιούνιος 2004) Hard to Be a Rock'n'Roller/The Drop (Voices of Wonder/VME, Οκτώβριος 2004) In My Dreams/Out of Time (Voices of Wonder/VME, Μάρτιος 2005) Bless the Night/Dschengis Khan (live)/Bless the Night video (Voices of Wonder/VME, Αύγουστος 2005) Gonna Get You Someday/Ballrom Blitz (Voices of Wonder/VME, Μάρτιος 2006) Daredevil Heat (Voices of Wonder/VME, 15 Μαΐου 2006) Bygone Zone (Voices of Wonder/VME, 16 Οκτωβρίου 2006) "In My Dreams" (2005) "Gonna Get You Someday" (2006) επίσημη ιστοσελίδα
Ευρωπαϊκή Ομοσπονδία Σάμπο

Η Ευρωπαϊκή Ομοσπονδία Σάμπο (αγγλικά: European Sambo Federation, ESF) είναι ο ανώτερος οργανισμός που διατηρεί την εποπτεία του αθλήματος του σάμπο στην Ευρώπη. Ιδρύθηκε το 1991 και είναι η μόνη αρχή που αναγνωρίζεται για το σκοπό αυτό από την Διεθνή Ομοσπονδία Σάμπο (FIAS). Η Ευρωπαϊκή Ομοσπονδία Σάμπο ασχολείται με όλα τα θέματα που σχετίζονται με το σάμπο σε ευρωπαϊκό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 37 ομοσπονδίες μέλη της, καθώς και την οργάνωση των ηπειρωτικών διοργανώσεων, όπως το Ευρωπαϊκό Πρωτάθλημα. Η έδρα της βρίσκεται στη Μόσχα και ο πρόεδρός της από το 2004 είναι ο Σεργκέι Ελισίβ.

 Η Ευρωπαϊκή Ομοσπονδία Σάμπο ιδρύθηκε το 1991 και επίσημα αναγνωρίστηκε το 2005. Το πρώτο Ευρωπαϊκό Πρωτάθλημα Σάμπο πραγματοποιήθηκε το 1972 στη Ρίγα (πρώην Σοβιετική Ένωση) υπό την αιγίδα της Διεθνής Ομοσπονδίας Σάμπο (FIAS). Το 2004, στο Σιαουλιάι (Λιθουανία), διοργανώθηκε για πρώτη φορά το Ευρωπαϊκό Πρωτάθλημα Κόμπατ Σάμπο το οποίο από το 2007 διεξάγεται μαζί με το Σπορτ Σάμπο.Επί του παρόντος, η Ευρωπαϊκή Ομοσπονδία Σάμπο συγκεντρώνει 37 εθνικές ομοσπονδίες. Οι διατελέσαντες Πρόεδροι είναι: 1991−;: 2004−τώρα: Σεργκέι Ελισίβ Οι 37 ομοσπονδίες μέλη της Ευρωπαϊκής Ομοσπονδίας Σάμπο. Οι 4 υποψήφιες ομοσπονδίες για ένταξη στην Ευρωπαϊκή Ομοσπονδία Σάμπο. Βοσνία και Ερζεγοβίνη - Ομοσπονδία Σάμπο Βοσνίας και Ερζεγοβίνης Μάλτα - Μαλτέζικη Ομοσπονδία Σάμπο Νορβηγία - Νορβηγική Ομοσπονδία Σάμπο Σουηδία - Σουηδική Ομοσπονδία Σάμπο Σερβία και Μαυροβούνιο - Ομοσπονδία Σάμπο Σερβίας και Μαυροβουνίου Η Ευρωπαϊκή Ομοσπονδία Σάμπο εγκρίνει τις ακόλουθες διοργανώσεις: Ευρωπαϊκό Πρωτάθλημα Ευρωπαϊκό Πρωτάθλημα Νέων και Εφήβων Ευρωπαϊκό Κύπελλο Ευρωπαϊκοί Αγώνες Επίσημη ιστοσελίδα της Διεθνής Ομοσπονδία Σάμπο - Ευρωπαϊκή Ομοσπονδία Σάμπο Επίσημη ιστοσελίδα της Ευρωπαϊκής Ομοσπονδίας Σάμπο
Μαυροποντικός

Ο μαυροποντικός (Rattus rattus) είναι κοινό τρωκτικό του γένους Επίμυς (Rattus) (μεγάλοι ποντικοί) της υποοικογένειας Μυΐνες (ποντικοί). Το είδος προέρχεται από την τροπική Ασία και εξαπλώθηκε μέσω της Εγγύς Ανατολής στα Ρωμαικά χρόνια πριν φτάσει στην Ευρώπη κατά τον 1ο αιώνα και να διαθωθεί με τους Ευρωπαίους σε όλο τον κόσμο. Οι μαυροποντικοί είναι παμφάγοι. Αποτελούν σοβαρά παράσιτα για τους αγρότες καθώς τρέφονται με πολλές από τις γεωργικές καλλιέργειες.

 Ένας τυπικός ενήλικος μαυροποντικός έχει μήκος 12,75 με 18,25 εκατοστόμετρα, συμπεριλαμβανομένης της ουράς μήκους 6,5 με 10 εκατοστομέτρων, και ζυγίζει 110 με 340 γραμμάρια. Τα αρσενικά είναι γενικά μεγαλύτερα και ισχυρότερα από τα τα θηλυκά. Παρά το όνομά του, ο μαυροποντικός εμφανίζει διάφορα χρώματα. Έχει χρώμα συνήθως μαύρο προς ανοιχτό καφέ με ανοιχτότερη την κοιλιά. Ο μαυροποντικός έχει επίσης τραχειά γούνα και είναι λίγο μικρότερος από τον δεκατιστή. Ο μαυροποντικός ήταν ένα από τα πολλά είδη που περιέγραψε αρχικά ο Λινναίος στο έργο του, του 18ου αιώνα, Systema Naturae, και φέρει ακόμα το ταυτώνυμο Rattus rattus. Είναι τυπικό είδος του γένους Επίμυς (Rattus). Photos and video στο ARKive «Rattus rattus». ITIS. Ανακτήθηκε στις 18 Μαρτίου 2006.
Σεσίλια Σίγκουρντσντοτερ

Η Σεσίλια Σίγκουρντσντοτερ, νορβηγ.: Cecilia Sigurdsdatter, (1155-1186) ήταν η νόθη κόρη του βασιλιά Σίγκουρντ Β' της Νορβηγίας και μητέρα του βασιλιά Ίνγκε Β' της Νορβηγίας.

 Παντρεύτηκε τον Σουηδό Φόλκβιντ τον Νομομαθή το 1177, αλλά τον εγκατέλειψε για να παντρευτεί τον Νορβηγό των Μπίρκενμπαϊνερ, Μπορντ Γκούτορμσον το 1184 για πολιτικούς λόγους. Είναι γνωστή για τις αγωγές που αντιμετώπισε για να αποφύγει την ακύρωση του δεύτερου γάμου της, αφού ο πρώτος της σύζυγος ήταν ακόμη εν ζωή. Η ικανότητα της Σεσίλια να εγκαταλείψει τον γάμο της με τον Φόλκβιντ παρέχει σημαντικό φως στο σύγχρονο δίκαιο του γάμου στη Νορβηγία. Η Σεσίλια είχε τουλάχιστον δύο γιους: από τον Φόλκβιντ, τον: Χάακον ο Τρελός (Haakon Galen) π.1175-1214, γιάρλ.και από τον Μπορντ, είχε τον: Ίνγκε Β΄ 1185-1217, βασιλιάς της Νορβηγίας.Απεβίωσε λίγο μετά τη γέννηση του Ίνγκε Β΄. Ο Χάακον θα γινόταν αργότερα ένας από τους ανταγωνιστές του Ίνγκε Β΄ για τον θρόνο της Νορβηγίας, κατά τα τελευταία στάδια της περιόδου του εμφυλίου πολέμου. Helle, Knut. (2009, 13. Φεβρουαρίου). Cecilia Sigurdsdatter. I Norsk biografisk leksikon. Hentet 27. Αυγούστου 2016 από https://nbl.snl.no/Cecilia_Sigurdsdatter.
Ποδοσφαιρική Ένωση Βορείου Αμερικής

Η Ποδοσφαιρική Ένωση Βορείου Αμερικής (αγγλικά: North American Football Union, NAFU) αποτελεί περιφερειακή οντότητα της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Μέλη της αποτελούν οι εθνικές ομοσπονδίες ποδοσφαίρου της βορειοαμερικανικής ζώνης.

 Αν και γεωγραφικά ανοίκει στην Βόρεια Αμερική, η Ποδοσφαιρική Ομοσπονδία των Βερμούδων είναι μέλος της Ποδοσφαιρικής Ένωσης Καραϊβικής (CFU). Οι εθνικές ομάδες των τριών ομοσπονδιών προκρίνονται αυτόματα στην τελική φάση του Γκολντ Καπ, οπότε δεν υπάρχει προκριματική φάση για τη ζώνη αυτή, σε αντίθεση με τα προκριματικά της Ποδοσφαιρικής Ένωσης Κεντρικής Αμερικής (UNCAF) και της Ποδοσφαιρικής Ένωσης Καραϊβικής (CFU). Ωστόσο, ως μέλη της CONCACAF αγωνίστηκαν σε δύο διοργανώσεις πριν από το Γκολντ Καπ. Κύπελλο Εθνών Βορείου Αμερικής 1990 Κύπελλο Εθνών Βορείου Αμερικής 1991 Η ΣουπερΛίγκα Βορείου Αμερικής ήταν μια διασυλλογική διοργάνωση μεταξύ δύο πρωταθλημάτων της βορειοαμερικανικής ζώνης που διήρκεσε το διάστημα 2007-2010. Ήταν μια επίσημη διοργάνωση επικυρωμένη από την CONCACAF, αλλά δεν τη διοργάνωνε η ομοσπονδία. Όταν χρησιμοποιήθηκαν προκριματικά για το ΚΟΝΚΑΚΑΦ Τσάμπιονς Καπ όσον αφορά τη βορειοαμερικανική ζώνη, οι σύλλογοι των της Ποδοσφαιρικής Ομοσπονδίας των Βερμούδων αγωνίζονταν εναντίον μεξικανικών ή/και αμερικανικών συλλόγων. Επίσημη ιστοσελίδα της CONCACAF
Πρωτάθλημα ποδοσφαίρου Ρωσίας 2001

Το Πρωτάθλημα ποδοσφαίρου Ρωσίας 2001 (ρωσικά: Чемпионат России по футболу 2001) ήταν το 10ο Πρωτάθλημα Ρωσίας στην ιστορία του θεσμού. Διεξήχθη από τις 10 Μαρτίου μέχρι τις 4 Νοεμβρίου 2001. Πρωτάθλητρια αναδείχθηκε η Σπαρτάκ Μόσχας.

 Σύμφωνα με τα αποτελέσματα του Πρωταθλήματος Ρωσίας 2001, υποβιβάστηκαν η ΦΚ Φάκελ και η ΦΚ Τσερνομόρετς, ενώ τη θέση τους πήραν η ΦΚ Σίννικ και η Ουραλάν. 1. Ρουσλάν Νιγκματούλιν (Λοκομοτίβ Μόσχας) 2. Σεργκέι Περχούν (ΤΣΣΚΑ Μόσχας) (ισόβια) 3. Μαξίμ Λεβίτσκι (Σπαρτάκ Μόσχας) Δεξιοί αμυντικοί:1. Γκεννάντι Νιζεγκορόντοφ (Λοκομοτίβ Μόσχας) 2. Ντμίτρι Σέννικοφ (Λοκομοτίβ Μόσχας) 3. Βλαντίμιρ Κουράεφ (ΦΚ Σατούρν)Κεντρικοί αμυντικοί:1. Ίγκορ Τσουγκάινοφ (Λοκομοτίβ Μόσχας) 2. Ίγκορ Μιτρέσκι (Σπαρτάκ Μόσχας) 3. Ευγκένι Μπουσμάνοφ (Κρίλια Σοβέτοφ Σαμάρα)Αριστεροί αμυντικοί:1. Γιούρι Κόφτουν (Σπαρτάκ Μόσχας) 2. Τζέικομπ Λεκχέτο (Λοκομοτίβ Μόσχας) 3. Βαλέρι Τσβετκόφ (Ζενίτ Αγίας Πετρούπολης)Μπροστινοί αμυντικοί:1. Σεργκέι Ιγκνασέβιτς (Λοκομοτίβ Μόσχας) 2. Αλεξέι Κατούλσκι (Ζενίτ Αγίας Πετρούπολης) 3. Ντμίτρι Παρφιόνοφ (Σπαρτάκ Μόσχας) Δεξιοί μέσοι:1. Ρολάν Γκούσεφ (Ντιναμό Μόσχας) 2. Αντρέι Αρσάβιν (Ζενίτ Αγίας Πετρούπολης) 3. Αντρέι Κονοβάλοφ (Κρίλια Σοβέτοφ Σαμάρα)Κεντρικοί μέσοι:1. Μαράτ Ιζμάιλοφ (Λοκομοτίβ Μόσχας) 2. Ντμίτρι Λοσκόφ (Λοκομοτίβ Μόσχας) 3. Αλεξάντερ Γκορσκόφ (Ζενίτ Αγίας Πετρούπολης)Αριστεροί μέσοι:1. Αντρέι Καριάκα (Κρίλια Σοβέτοφ Σαμάρα) 2. Αλεξάντερ Σπιβάκ (Ζενίτ Αγίας Πετρούπολης) 3. Ρουσλάν Αγκαλάροφ (Ανζί Μαχτασκαλά)Επιθετικοί μέσοι:1. Εγκόρ Τιτόφ (Σπαρτάκ Μόσχας) 2. Βαλέρι Εσίποφ (Ρότορ Βολγογκράντ) 3. Αντρέι Τίχονοφ (Κρίλια Σοβέτοφ Σαμάρα) Δεξιοί επιθετικοί:1. Βλαντίμιρ Μπεστσάστνιχ (Σπαρτάκ Μόσχας) 2. Ντμίτρι Βιαζμίκιν (Τορπέντο Μόσχας) 3. Τζέιμς Ομπιόρα (Λοκομοτίβ Μόσχας)Αριστεροί επιθετικοί:1. Σεργκέι Σιμάκ (ΤΣΣΚΑ Μόσχας) 2. Ρουσλάν Πιμένοφ (Λοκομοτίβ Μόσχας) 3. Αλεξάντερ Κερζακόφ (Ζενίτ Αγίας Πετρούπολης) Η στατιστική του Πρωταθλήματος Ρωσίας στο rsssf.com (Αγγλικά) Το Πρωτάθλημα Ρωσίας 2001 στο WildBall.ru (Ρωσικά)
Yamaha Corporation

Η Yamaha Corporation (ιαπωνικά: ヤマハ株式会社‎, προφέρεται: [jamaha]) είναι ιαπωνική πολυεθνική εταιρεία και όμιλος ετερογενών δραστηριοτήτων που εδρεύει στην Ιαπωνία, με ευρύτατο φάσμα προϊόντων και υπηρεσιών, κυρίως μουσικά όργανα, ηλεκτρονικά, μοτοσικλέτες και αθλητικό εξοπλισμό.

 Η Yamaha ιδρύθηκε το 1887 ως κατασκευάστρια πιάνου και αρμόνιου από τον Τορακούσου Γιαμάχα, με την επωνυμία «Nippon Gakki Company, Limited» (日本楽器製造株式会社) στη Χαμαμάτσου της Σιζουόκα και η λειτουργία της ως εταιρεία ξεκίνησε στις 12 Οκτωβρίου. Η προέλευση της εταιρείας ως κατασκευάστρια μουσικών οργάνων απεικονίζεται ακόμη και σήμερα στο λογότυπο με τα τρία αλληλένδετα διαπασών. Επίσημος ιστότοπος
Ανρί Κουαφιέ ντε Ρυζέ ντ'Εφιά

Ο Ανρί Κουαφιέ ντε Ρυζέ ντ'Εφιά, μαρκήσιος του Σεν-Μαρ (γαλλικά: Henri Coiffier de Ruzé, marquis de Cinq-Mars) (1620-12 Σεπτεμβρίου 1642) ήταν ευνοούμενος του βασιλιά Λουδοβίκου ΙΓ΄ της Γαλλίας. Συμμετείχε στην τελευταία αποτυχημένη συνωμοσία εναντίον του καρδινάλιου Ρισελιέ, ισχυρού πρωθυπουργού του βασιλιά.

 Ο Σεν-Μαρ ήταν γιος του στρατάρχη Αντουάν Κουαφιέ ντε Ρυζέ, μαρκήσιου του Εφιά, στενού φίλου του καρδινάλιου Ρισελιέ, ο οποίος πήρε το αγόρι υπό την προστασία του μετά το θάνατο του πατέρα του το 1632. Ως γιος του μαρκήσιου ντ'Εφιά, που ήταν υπουργός Οικονομικών και επίσης στενός φίλος του Ρισελιέ, ο Σεν-Μαρ παρουσιάστηκε στη βασιλική αυλή πολύ νωρίς. Το 1639, ο Ρισελιέ τον παρουσίασε στον Λουδοβίκο ΙΓ΄, ελπίζοντας ότι ο νεαρός θα τον επηρέαζε, επιτρέποντας έτσι στον Ρισελιέ να ασκήσει ακόμη μεγαλύτερο έλεγχο στον βασιλιά. Πράγματι, γρήγορα καθιερώθηκε ως βασιλικός ευνοούμενος και έλαβε το αξίωμα του Μεγάλου Ιπποκόμου της Γαλλίας. Ο καρδινάλιος πίστευε ότι μπορούσε εύκολα να τον ελέγξει, αλλά αντίθετα ο Σεν-Μαρ σύντομα κουράστηκε από τον βασιλιά και προτίμησε να συμμετέχει σε διασκεδάσεις που οδήγησαν σε συγκρούσεις με τον βασιλιά, γνωστό για τη λιτότητά του. Πολλαπλασίασε τις γυναικείες κατακτήσεις του και ήρθε σε σύγκρουση με τον Ρισελιέ όταν διεκδίκησε ένα δουκάτο για να μπορέσει να παντρευτεί τη Μαρία Λουίζα Γκοντζάγκα. Ο Ρισελιέ αντιτάχθηκε σ' αυτά του τα σχέδια και ο Σεν-Μαρ πέρασε στο στρατόπεδο των εχθρών του καρδινάλιου και πίεσε τον βασιλιά να τον εκτελέσει ή να τον αποπέμψει. Το 1641, ο Σεν-Μαρ συμμετείχε στην εξέγερση του κόμη του Σουασόν, αλλά η προσπάθεια απέτυχε. Τον επόμενο χρόνο, συνωμότησε ξανά με τον αδελφό του βασιλιά Γκαστόν δούκα της Ορλεάνης και προσπάθησαν να λάβουν υποστήριξη για την εξέγερση από τον Φίλιππο Δ΄, βασιλιά της Ισπανίας. Η υπηρεσία κατασκοπείας του Ρισελιέ ανακάλυψε την προδοτική αλληλογραφία του Σεν-Μαρ και τον συνέλαβε. Ο Ρισελιέ τον φυλάκισε και καταδικάστηκε σε θάνατο δι' αποκεφαλισμού. Ο Σεν-Μαρ εκτελέστηκε στην κεντρική πλατεία της Λυών, μαζί με τον συνεργό του σύμβουλο του Παρλαμέντου του Παρισιού Φρανσουά Ωγκύστ ντε Του, γιο του Ζακ Ωγκύστ ντε Του, στις 12 Σεπτεμβρίου 1642. Ο Γάλλος συγγραφέας Ταλμάν ντε Ρεώ αναφέρει ότι ο βασιλιάς δεν έδειξε κανένα συναίσθημα σχετικά με την εκτέλεση: είπε «Θα ήθελα να δω τον μορφασμό που κάνει αυτή τη στιγμή στο ικρίωμα». Οι τελευταίες λέξεις του μαρκήσιου του Σεν-Μαρ ήταν: «Θεέ μου, τι κόσμος!». Το πρόσωπο του Σεν-Μαρ και το τραγικό του τέλος ενέπνευσε καλλιτέχνες και συγγραφείς ανά τους αιώνες. Από τα πιο γνωστά έργα είναι το ιστορικό μυθιστόρημα του Αλφρέ ντε Βινί Σεν-Μαρ ή Μια συνωμοσία την εποχή του Λουδοβίκου ΙΓ΄ το 1826 και η ομώνυμη όπερα του Σαρλ Γκουνό το 1878.
Ultimate (Pet Shop Boys)

Ultimate είναι ένα άλμπουμ τύπου μεγαλύτερες επιτυχίες από τους Pet Shop Boys. Είναι το τρίτο μεγαλύτερο album τους με επιτυχίες, κυκλοφόρησε στις 29 Οκτωβρίου 2010 από την δισκογραφική εταιρεία τους Parlophone. Το άλμπουμ περιείχε 18 προηγούμενα singles, σε χρονολογική σειρά, και ένα νέο τραγούδι ("Together"). Κυκλοφόρησε για τον εορτασμό 25 χρόνων από το πρώτο single της μπάντας "West End Girls" και είναι διαθέσιμο σε CD. Είναι στο νούμερο 27 στο UK Albums Chart στις 7 Νοεμβρίου 2010, με την πρώτη εβδομάδα που πουλήθικαν 8.886 αντίτυπα. Σχετικά με το European Top 100 Albums έφθασε στον αριθμό 50, στις 20 Νοεμβρίου 2010. Το τραγούδι Together, κυκλοφόρησε στις 24 Οκτωβρίου 2010 και ψηφιακά στις 29 Νοεμβρίου 2010,

 Όλα τα τραγούδια γράφτηκαν από τους Neil Tennant και Chris Lowe που δεν σημειώνεται. "West End Girls" "Suburbia" "It's a Sin" "What Have I Done to Deserve This?" (with Dusty Springfield) (Tennant, Lowe, Allee Willis) "Always on My Mind" (Johnny Christopher, Mark James, Wayne Carson) "Heart" "Domino Dancing" "Left to My Own Devices" "Being Boring" "Where the Streets Have No Name (I Can't Take My Eyes Off You)" (Adam Clayton, Bono, Larry Mullen, Jr., The Edge, Bob Crewe, Bob Gaudio) "Go West" (Jacques Morali, Henri Belolo, Victor Willis, Tennant, Lowe) "Before" "Se a vida é (That's the Way Life Is)" "New York City Boy" "Home and Dry" "Miracles" (Tennant, Lowe, Adam F, Dan Stein) "I'm with Stupid" "Love etc." (Tennant, Lowe, Brian Higgins, Miranda Cooper, Parker, Tim Powell) "Together" (Tennant, Lowe, Powell)
Corriere dello Sport – Stadio

Η Corriere dello Sport - Stadio είναι ιταλική πανεθνική αθλητική εφημερίδα με έδρα τη Ρώμη. Είναι μία από τις τρεις μεγαλύτερες ιταλικές ημερήσιες αθλητικές εφημερίδες και έχει τη μεγαλύτερη αναγνωσιμότητα στην κεντρική και νότια Ιταλία και την τέταρτη μεγαλύτερη σε όλη τη χώρα.

 Η Corriere dello Sport - Stadio ιδρύθηκε ως συγχώνευση μεταξύ της Corriere dello Sport, που ιδρύθηκε το 1924 και της Stadio, που ιδρύθηκε το 1948. Η εφημερίδα δημοσιεύεται σε μορφή ευρέως φύλλου. Η κυκλοφορία της εφημερίδας το 2008 ήταν 225.643 αντίτυπα. Σύμφωνα με τρίτους παρόχους αναλυτικών στοιχείων ιστού, Alexa και SimilarWeb, ο ιστότοπος της Corriere dello Sport έχει βαθμολογηθεί ως ο 91ος και 166ος ιστότοπος με τις περισσότερες επισκέψεις στην Ιταλία αντίστοιχα, τον Ιούλιο του 2015. Το SimilarWeb βαθμολογεί τον ιστότοπο ως τον τέταρτο αθλητικό ιστότοπο με τις περισσότερες επισκέψεις στην Ιταλία, προσελκύοντας σχεδόν 4,7 εκατομμύρια επισκέπτες ανά μήνα. Επίσημος ιστότοπος (ιταλικά)
ΦΚ Βόρσκλα Πολτάβα

Η ΦΚ Βόρσκλα Πολτάβα (Ουκρανική γλώσσα και Ρωσική γλώσσα: ФК «Во́рскла» Полта́ва), είναι μια επαγγελματικά ποδοσφαιρική ομάδα η οποία αγωνίζεται στο Πρωτάθλημα ποδοσφαίρου Ουκρανίας. Έδρα της είναι η πόλη Πολτάβα.

 Η ομάδα ιδρύθηκε το 1955 υπό το όνομα Kolhospnyk. Το 1957 η ομάδα απέκτησε επαγγελματικό καθεστώς και αγωνιζόταν στις διοργανώσεις της Σοβιετική Ένωσης. Ωστόσο, το 1982, ο σύλλογος πτώχευσε και διαλύθηκε. Για ένα μικρό χρονικό διάστημα από το 1968 έως το 1972 ονομαζόταν Silbud και Budivelnyk. Το 1984 η ομάδα επαναδημιουργήθηκε ως Vorskla. Με τη δημιουργία των ουκρανικών ποδοσφαιρικών διοργανώσεων το 1992, η ομάδα εντάχθηκε στην Πρώτη κατηγορία Ουκρανίας την οποία κέρδισε το 1996. Το 1996-1997 συμμετείχε στο Πρωτάθλημα ποδοσφαίρου Ουκρανίας, τερματίζοντας στην 3η θέση, την καλύτερη στην ιστορία της. Συμμετείχε δύο φορές στο ΟΥΕΦΑ Γιουρόπα Λιγκ. Το 2009 αντιμετώπισε την ΦΚ Σαχτάρ Ντονέτσκ στον τελικό του Κυπέλλου Ουκρανίας, κερδίζοντας με 1-0. Επίσημη ιστοσελίδα